hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu en en en en hu hu hu hu hu en hu hu hu hu hu hu hu hu hu hu hu hbs_lat en hu et hu hu hu pt hu hu hu hu hu hu hu hu sk hu hu hu hu en hu hu hu hu hu hu fr hu eo hu sk hu hu hu hu hu hu hu hu hu hu hu hu es es
Kitört a háború. Mit tehetek én? | Új Város Online
Abszurdnak tűnik, de igaz: a mostani konfliktusban két keresztény nép áll egymással szemben. Sőt, etnikailag két szláv testvérnép.
Mintegy tíz éve két alkalommal is tanítottam ukrajnai fiatalokat, ukránokat és oroszokat együtt, Lvivben és Kijevben egy nyári egyetemen. Az egyik akkori tanítványom, nevezzük N-nek, most politikatudományi tanársegéd. Három napja ezt az üzenetet kaptam tőle: „A hétvégén elsősegély képzésen vettem részt, a vőlegényem önkéntes kiképzésen volt. Készülünk a háborúra. Ez most a mi valóságunk.” Elszorult a szívem.
Nem hittem volna, hogy Európában ilyesmire még sor kerülhet.
’56-ban 9 éves voltam, ’68-ban 21. A balkán háború idején több menekültet fogadtunk be lakásunkba, hosszabb-rövidebb ideig. Az egyik család fél évig lakott nálunk.
Mit tehetek én most? Rendszeresen bekapcsolódom online hálózatokba, ahol különböző nyelveken együtt imádkozunk a békéért. Emlékszem hasonlókra a kubai válság és a hatnapos háború idejéből.
N-nel részt veszünk egy európai párbeszéd platform munkájában, ahol vannak spanyolok, németek, belgák, magyarok, lengyelek, ukránok és – oroszok. Mind mezei polgárok.
Imádkozzunk Ukrajnáért! Ők szenvedik el az agressziót. Az ő életüket féltem. Az ő szabadságukért aggódom.
Nekem azonban nemcsak Ukrajnában, hanem Oroszországban is vannak igen közeli ismerőseim.
A ’80-as években egy barátom, vagy inkább lelki testvérem hosszú éveket töltött tudományos kutatóként a Szovjetunióban népes családjával. Egyszer összeszámoltuk, hogy mintegy kétszáz személlyel kerültek közelebbi kapcsolatba, akiknek beszéltek keresztény hitükről. Alkalmam volt megismerni többeket közülük. Akkoriban Magyarország volt a találkozási pont a szovjet és az amerikai matematikusok számára. Mi is vendégül láttunk egy házaspárt. Emlékszem rá, ahogy egy éjszaka a Fokoláre Mozgalom szellemiségét magyaráztam nekik oroszul. Kellett hozzá előtte két kupica pálinka. Mármint ahhoz, hogy mindezt oroszul el tudjam mondani.
Szóval mindkét országban vannak olyan barátaim, akikkel elsősorban Krisztus új parancsolata etnikumának érezzük magunkat. És ebben a keretben magyarnak, orosznak, ukránnak.
Nem abszurd, hogy a mostani konfliktusban két keresztény nép áll egymással szemben? Sőt etnikailag két szláv testvérnép?
Imádkozzunk ma együtt az oroszokért és az ukránokért! A népekért és a politikusaikért is! A kibékülésükért, a megbocsájtásért, a békés politikai megoldásokért.
Olvasóink támogatásának köszönhetően ez a cikkünk is ingyenesen hozzáférhető. Ha tetszenek írásaink, oszd meg őket barátaiddal, iratkozz fel heti hírlevelünkre, legyél te is a támogatónk!
A természeti sokféleség gyönyörködtet és előnyös
Az elmúlt néhányszáz évben a fajok egyre gyorsuló ütemben halnak ki a Föld-történet korábbi időszakaihoz képest. A biodiverzitás csökkenésének megfékezése mindannyiunk érdeke. Szakértőnk közérthetően és érdekesen mutatja be, miért ...
Chiara Lubich és Ferenc pápa a női vezetőkről és a szerető szolgálatról
Női vezetők – Gondolatok Chiara Lubich élete és Ferenc pápa tanítása mentén címmel tartottak nívós előadók webinárt április 13-án amerikai társkiadónk, a New City Press szervezésében. Austen Ivereigh, Francesca Di Giovanni és ...
© 1989- Új Város Alapítvány
1088 Budapest, Rákóczi út 29. I/5.